Alte patru țări intră pe lista roșie. Cazurile de Covid au explodat.
ECDC a decis să plaseze alte patru țări pe lista roșie a Covid. Olanda, Islanda, Danemarca și Ungaria sunt țări cu risc epidemiologic ridicat. Danemarca a înregistrat cel mai mare număr de noi cazuri în ultimele patru luni.
Olanda, Islanda, Danemarca și Ungaria au fost adăugate pe lista roșie. Asta înseamnă că aceste state europene au trecut pragul de 120 de îmbolnăviri de COVID-19 la 100.000 de locuitori, în ultimele două săptămâni.Olanda a înregistrat peste 2.900 de noi îmbolnăviri în ultimele 24 de ore și a introdus o serie de măsuri suplimentare pentru a combate un al doilea val.Acolo, barurile și restaurantele se închid la 10 seara.Islanda a raportat peste 80 de noi cazuri de Covid în weekend. Având în vedere populația redusă a țării, chiar și cea mai mică creștere a îmbolnăvirilor poate avea un impact semnificativ asupra ratei de infecție.